Komîteya Rayberdişî ya PKKyî eşkerayîyêka nuştekîye daye û va: ‘‘Serrgêra yewine ya şehadetê fermandaranê HPG û YJA- Starî  ra Delal Amede, Azê Malazgîrte û şehîdanê Besta de, ma şehîdanê xo bi hurmetî yad kenî.''
Eşkerayî de ca dîya nînan:
‘‘Serrêk de bi hamleya gerîlayê Botanî qesasê embazanê ma ame girewtene û dişmenî ra hesab ame persayene.
Seke yeno zanayene hemrayî Delal û Azê 3ê Teşrîna peyên a 2017î de herêma Basta ya Botanî de wexto ke hemverê hêzanê tirkî yê faşîstan de rayberîya mucadaleyî  kerdêne şehîd kewtî. Serêk de çarçiweya hamleya xoverdayîşî ya serra çewrasinî ya PKKyî  de sahayê  Botanî de  gerîlayan bi nameyê hamleya qesasî ya Şehîd Delal Amede û Şehîdanê Besta derbeyê girdî dayê artêşa tirkî ro.
Nêtîceyê hamleye de faşîzmê AKP-MHPyî vînî kerd û serkewtiş yê Xoverdayîşê Azadîya Kurdîstanî yo. No bingeyî de ma bawer kenî ke xoverdayîşê qesasî yê dîyine de faşîzm temamî de bêro raşayene û Mucadeleyê Azadîya ma do serkewtişo mende dest bifîno.
Reyna hemrayê ma ke xoverdayîşê  şerrê şorişgêrî yê şarî rê rayberîye kerdêne  Reşît Serdar, Kerîm Kato û Hakîyî zî serrgêra 6ine yê şehdadetê înan de ma bi hurmetî yad kenî.
Nika xoverdayîşo tewr erjaye yê tarîxî xeta şehîdan de bi qerarîya girde aver şino û heta serkewtişî bi heman rûh û qerarîye do bêro dewam kerdene.‘‘
